**JE VIRUS LE ŠALA?**

Po mojem mnenju je stanje v naši državi, kar se tiče virusa, zelo slabo. Lahko je reči, da je za to kriva država in politiki, vendar smo v bistvu zato krivi mi, Slovenci. Pa čeprav se ve, da se stanje hitro slabša, ljudje še vedno prirejajo zabave in se družijo kljub nenehnim opozorilom medijev. Mislijo si, da je to le šala. Res je, da lahko normalen zdrav človek bolezen hitro preboli, vendar ljudje pozabijo, da bolezen prenašajo na naše najstarejše, ki to bolezen s težavo prebolijo, če jo sploh. Po mojem mnenju se stanje v naši državi slabša predvsem, ker nam manjka odgovornosti. Nekatere ljudi preprosto briga za vse, kar se dogaja. Žalostno pa je, da zaradi te neodgovornosti umirajo naši najbližji dedki, babice, očetje in matere. Edina rešitev za vse to so še ostrejši ukrepi, ki so v tem času še prepotrebni.